જન્મે રાજપૂત એવા રણજીતસિંહ તેમના ઘરે તો બહુ ઓછું ક્રિકેટ રમ્યા, પરંતુ 15 વર્ષની ઉંમરે તેઓ 1888માં ઈંગ્લેન્ડ પહોંચ્યા તેની સાથે ક્રિકેટ જગતમાં એક નવી દંતકથાનો જન્મ થયો. 1890માં ટ્રીનીટ્રી કોલેજમાં તેમણે નિયમિત રૂપે ક્રિકેટ રમવાની શરૂઆત કરી. ત્યાં તેઓ ટોમ રીચાર્ડસન અને બિલ લોકવુડ જેવા ખેલાડીઓની રમતનો ઝીણવટપૂર્વક અભ્યાસ કરતા. આ જોઈને તેઓ કહેતા પણ ખરા કે મારે સૌથી વધુ મારી એકાગ્રતા અને ક્ષમતા પર મહેનત કરવાની છે.